Arkéyuptérik (Basa Yunani Kuna "archaios" sing tegesé 'kuna' lan "pteryx" sing tegesé 'wulu unggas' utawa 'sewiwi'; "archaeopteryx" diwaca "ar-kee-OP-ter-iks" ) iku jinis manuk paling awal lan primitif sing dikawruhi. Kéwan iki urip ing pèriyodhe Jura watara 155–150 yuta taun kapungkur sing saiki ditepungi minangka tlatah Jerman pérangan kidul. Sajeroning Basa Jerman, Arkéyuptérik ditepungi minangka "Urvogel", sawijining tembung sing tegesé "manuk sing asli" utawa "manuk pisanan". Sanajan jenengé sing asli asalé saka Basa Jerman, tembung iki uga dipigunakaké sajeroning Basa Inggris.